2017. gada . maijā Noteikumi Nr.

Rīgā (prot. Nr. .§)

**Grozījumi Ministru kabineta 2016. gada 5. janvāra noteikumos Nr. 13 “Slaucamo govju un slaucamo kazu pārraudzības kārtība”**

Izdoti saskaņā ar

Ciltsdarba un dzīvnieku

audzēšanas likuma

12. panta pirmo daļu

Izdarīt Ministru kabineta 2016. gada 5. janvāra noteikumos Nr. 13 „Slaucamo govju un slaucamo kazu pārraudzības kārtība” (Latvijas Vēstnesis, 2016, 4., 180. nr.) šādus grozījumus:

1. Izteikt 19. punktu šādā redakcijā:

“19. Piena daudzuma noteikšanai izmanto nebojātus mērīšanas līdzekļus, kuru precizitāte ir pārbaudīta pirms pārraudzības uzsākšanas un turpmāk, ievērojot šo noteikumu 21. punktā minētajā uzlīmē noteikto termiņu, un kuri atzīti par derīgiem kontroles datu ieguvei.”

1. Izteikt 52.4. apakšpunktu šādā redakcijā:

“52.4. atlasa pārraudzības datubāzē iespējami kļūdainos pārraudzības datus, kā arī pēc nejaušas izlases principa augstražīgu ganāmpulku pārraudzības datus virspārraudzībai.”

1. Izteikt 54. punktu šādā redakcijā:

“54. Virspārraudzību veic katru gadu, pārbaudot pārraudzības datu ticamību pārraudzības ganāmpulkos, kuru dati attiecīgajā gadā atlasīti saskaņā ar šo noteikumu 52.4. apakšpunktu.”

1. Izteikt 55.2. apakšpunktu šādā redakcijā:

“55.2. govju ganāmpulkā noteiktā periodā, kas nav īsāks par sešiem mēnešiem, iegūto aprēķināto kopējo piena apjomu salīdzina ar šajā pašā periodā pārdoto piena apjomu, kas norādīts saskaņā ar normatīvajiem aktiem par kārtību, kādā tiek vākta un apkopota informācija par lauksaimniecības produktu cenām un tirdzniecības apjomiem noteiktā pārskata periodā;”.

1. Papildināt noteikumus ar 56.1 punktu šādā redakcijā:

“56.1 Virspārraudzības rezultātus izvērtē datu centra izveidota komisija (turpmāk – komisija). Datu centrs savā tīmekļvietnē publicē datu centra apstiprinātu komisijas nolikumu, kurā noteikts komisijas sastāvs un darba organizēšanas kārtība.”

1. Papildināt noteikumus ar 57.1 punktu šādā redakcijā:

“57.1 Ja komisija pieņēmusi lēmumu par ganāmpulka pārraudzības datu anulēšanu, tad datu centrs attiecīgā ganāmpulka pārraudzības datiem datubāzē pievieno atzīmi, ka minētie dati nav izmantojami ciltsdarbā.”

1. Aizstāt 58. punktā vārdus “datu centrs” ar vārdu “komisija”.

Ministru prezidents Māris Kučinskis

Zemkopības ministrs Jānis Dūklavs